Ligamento posterior do cóbado

O ligamento posterior do cóbado é un ligamento do membro superior humano, pertencente ao cóbado. É un ligamento máis delgado que o ligamento anterior e ten un aspecto membranoso. Está composto por febras oblicuas, que se cruzan no seu traxecto. Insírese no bordo medial da tróclea umeral e na fosa olecraniana para descender cara ao antebrazo. Inferiormente insírese no olécrano, na cavidade glenoide menor do cúbito e no ligamento anular do cóbado. O ligamento ten por detrás o tendón do músculo tríceps braquial e o músculo ancóneo.
 Véxase tamén 
 Bibliografía 
 Gray. Anatomy of the human body . Edición de 1918 de dominio público.

Categoría:Ligamentos do membro superior